*Proiect*

GUVERNUL REPUBLICII MOLDOVA

HOTĂRÂRE

nr. \_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_ 2018

Chişinău

cu privire la transmiterea unor bunuri imobile

-----------------------------------------------------------

În temeiul art.6 alin.(1) lit. a) şi art. 14 alin. (1) lit. b) al Legii nr. 121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr. 90-93, art. 401), cu modificările şi completările ulterioare, şi art.8 alin.(2) şi alin. (3) al Legii nr. 523-XIV din 16 iulie 1991 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr.124-125, art.611), cu modificările şi completările ulterioare, Guvernul

HOTĂRĂŞTE:

1. Se acceptă transmiterea, cu titlu gratuit, conform Deciziilor Consiliului raional

Hînceşti, din proprietatea publică a unităţii administrativ-teritoriale Hînceşti în proprietatea publică a statului, administrarea Ministerului Afacerilor Interne, gestiunea Direcţiei Situaţii Excepţionale Hînceşti a Inspectoratului General pentru Situaţii de Urgenţă a terenului cu suprafaţa de 0,4767 ha, numărul cadastral 5301204.1417, amplasat în intravilanul oraşului Hînceşti, în scopul construcţiei Unităţii de Salvatori şi Pompieri.

1. Se acceptă transmiterea, cu titlu gratuit, conform Deciziei Consiliului sătesc

Sănătăuca, raionul Floreşti, din proprietatea publică a unităţii administrativ-teritoriale Sănătăuca în proprietatea publică a statului, administrarea Ministerului Afacerilor Interne, gestiunea Secţiei Situaţii Excepţionale Floreşti a Direcţiei Situaţii Excepţionale Soroca a Inspectoratului General pentru Situaţii de Urgenţă a terenului cu suprafaţa de 0,3999 ha, numărul cadastral 1939101.225, amplasat în intravilanul satului Sănătăuca, raionul Floreşti, în scopul construcţiei Unităţii de Salvatori şi Pompieri.

1. Se transmite, cu titlu gratuit, cu acordul Consiliului raional Hînceşti, din

proprietatea publică a statului, administrarea Ministerului Afacerilor Interne, gestiunea Direcţiei Situaţii Excepţionale Hînceşti a Inspectoratului General pentru Situaţii de Urgenţă, în proprietatea unităţii administrativ-teritoriale Hînceşti, terenul cu suprafaţa de 1,00 ha, numărul cadastral 53012051085, situat în intravilanul or. Hînceşti.

1. Inspectoratul General pentru Situaţii de Urgenţă al Ministerului Afacerilor

Interne în comun cu autorităţile administraţiei publice locale ale raionului Hînceşti şi satului Sănătăuca, raionul Floreşti, în termen de 30 zile, vor institui Comisia de transmitere a bunurilor de proprietate publică şi vor asigura, transmiterea bunurilor imobile în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărîrea Guvernului nr.901 din 31 decembrie 2015 (Monitorul Oficial al Republicii Moldova, 2016, nr.1, art.2), cu modificările şi completările ulterioare.

1. Agenţia Servicii Publice, la cererea titularului de drept, va efectua modificarea

documentaţiei cadastrale în conformitate cu prevederile prezentei hotărâri.

**PRIM-MINISTRU Pavel FILIP**

Contrasemnează:

Ministrul afacerilor interne Alexandru JIZDAN

Ministrul finanţelor Octavian ARMAŞU